**ΑΣΚΗΣΕΙΣ 7ο ΚΕΦΑΛΑΙΟ**

1. Ένας επενδυτής στο χρηματιστήριο, βλέποντας ότι οι μετοχές της εταιρείας που έχει αγοράσει έχουν σήμερα ικανοποιητική γι’ αυτόν τιμή, αποφάσισε να τις πουλήσει. Να εξετάσετε ποιο θα είναι το αποτέλεσμα για τον μεμονωμένο επενδυτή. Αν όλοι οι επενδυτές, κάτοχοι μετοχών της ίδιας εταιρείας, έκαναν την ίδια ενέργεια, θα είχαμε το ίδιο αποτέλεσμα; Να αιτιολογήσετε την απάντησή σας.
2. Μια υποθετική οικονομία παράγει μόνο τρία αγαθά Α, Β και Γ. Οι ποσότητες και οι τιμές των αγαθών αυτών κατά τη διάρκεια ενός έτους δίνονται από τον παρακάτω πίνακα. Να υπολογίσετε το ΑΕΠ της οικονομίας αυτής.

|  |  |  |
| --- | --- | --- |
| Αγαθά | Ποσότητα | Τιμή |
| Α | 15 | 20 |
| Β | 300 | 8 |
| Γ | 40 | 25 |

1. Μια υποθετική οικονομία παράγει τρία αγαθά Α, Β και Γ. Οι ποσότητες, οι τιμές και οι αξίες των αγαθών αυτών κατά τη διάρκεια ενός έτους δίνονται από τον παρακάτω πίνακα. Να συμπληρώσετε τον παρακάτω πίνακα αν γνωρίζετε ότι το ΑΕΠ της οικονομίας ανέρχεται σε 3.500.

|  |  |  |  |
| --- | --- | --- | --- |
| Αγαθά | Ποσότητες | Τιμές | Αξία |
| Α | 40 | 20 | 800 |
| Β |  | 25 |  |
| Γ | 10 | 120 |  |

1. Στον παρακάτω πίνακα δίνονται τα στάδια παραγωγής πλεκτών και η αξία πώλησής τους. Να υπολογιστεί η αξία του τελικού προϊόντος που θα περιληφθεί στον υπολογισμό του ΑΕΠ με:

Α) τη μέθοδο του τελικού αγαθού

Β) τη μέθοδο της προστιθέμενης αξίας

|  |  |  |
| --- | --- | --- |
| Στάδια παραγωγής | Αξία πώλησης | Προστιθέμενη αξία |
| Ακατέργαστο μαλλί |  4.000 |  |
| Νήμα |  7.000 |  |
| Πλεκτά (από εργοστάσιο) |  9.000 |  |
| Καταστήματα πλεκτών | 12.000 |  |

1. Να συμπληρωθούν τα κενά του πίνακα για ένα αγαθό το οποίο περνάει από τα παρακάτω στάδια παραγωγής μέχρι να φτάσει στον τελικό καταναλωτή:

|  |  |  |
| --- | --- | --- |
| Αγαθό | Αξία πώλησης | Προστιθέμενη αξία |
| 1ο στάδιο παραγωγής | 50.000 |  |
| 2ο στάδιο παραγωγής |  | 60.000 |
| 3ο στάδιο παραγωγής |  |  |
| 4ο στάδιο παραγωγής | 360.000 | 80.000 |

1. Να συμπληρωθεί ο παρακάτω πίνακας ενός προϊόντος με τέσσερα στάδια επεξεργασίας μέχρι να φτάσει στον τελικό καταναλωτή::

|  |  |  |
| --- | --- | --- |
| Στάδια επεξεργασίας | Αξία πώλησης | Προστιθέμενη αξία |
| 1ο στάδιο παραγωγής | 60 |  |
| 2ο στάδιο παραγωγής |  | 105 |
| 3ο στάδιο παραγωγής |  | 135 |
| 4ο στάδιο παραγωγής | 450 |  |
| 5ο στάδιο παραγωγής |  | 450 |

1. Μια χώρα παράγει τα παρακάτω αγαθά. Να υπολογιστεί το ΑΕΠ αν όλος ο σίδηρος γίνεται μηχανήματα και το μισό σιτάρι ψωμί.

|  |  |  |  |
| --- | --- | --- | --- |
| Αγαθό | Ποσότητα  | Τιμή ανά μονάδα |  |
| Σιτάρι | 10 τόνοι | 10.000 |  |
| Σίδηρος | 30 τόνοι | 20.000 |  |
| Καλαμπόκι | 50 τόνοι | 8.000 |  |
| Μηχανήματα | 200 τεμάχια | 100.000 |  |
| Ψωμί | 25 τόνοι | 10.000 |  |

1. Σε μια οικονομία παράγονται τα παρακάτω αγαθά:

Αγαθό Χ1: 3.000 μονάδες προς 200 ευρώ/μονάδα. Τα ½ της ποσότητάς του προορίζονται για τελική χρήση, ενώ το υπόλοιπο για παραγωγή του αγαθού Χ2.  Από το Χ2 παράγονται 2.500 μονάδες προς 300 ευρώ/μονάδα.

Αγαθό Υ1: 2.000 μονάδες προς 100 ευρώ/μονάδα. Τα ¾ της ποσότητάς του προορίζονται για τελική χρήση, ενώ το ¼ για την παραγωγή του αγαθού Υ2. Παράγονται 1.200 μονάδες του Υ2 οι οποίες πωλούνται προς 140 ευρώ/μονάδα.

Αγαθό Ω1: 500 μονάδες προς 700 ευρώ/μονάδα τα οποία προορίζονται για τελική χρήση.

Να υπολογίσετε το ΑΕΠ με τη μέθοδο α) της τελικής και β) της προστιθέμενης αξίας.

1. Μια οικονομία παράγει ένα μόνο αγαθό. Στον παρακάτω πίνακα δίνονται τα στοιχεία για πέντε διαδοχικά έτη.

|  |  |  |
| --- | --- | --- |
| Έτος | Q | P |
| 2015 | 80 | 4 |
| 2016 | 110 | 5 |
| 2017 | 100 | 9 |
| 2018 | 130 | 10 |
| 2019 | 140 | 10 |

 Να υπολογίσετε: Α)το ΑΕΠ σε τρέχουσες τιμές για κάθε έτος

Β. το ΑΕΠ σε σταθερές τιμές του έτους 2016 χωρίς τη χρήση ΔΤ.

Γ. το Δείκτη Τιμών με έτος βάσης το 2016 και το ΑΕΠ με τη χρήση του ΔΤ και το ΑΕΠ σε σταθερές τιμές με χρήση του ΔΤ

Δ. τις ονομαστικές και πραγματικές ποσοστιαίες μεταβολές του ΑΕΠ.

1. Δίνονται τα στοιχεία μιας οικονομίας που παράγει μόνο δύο αγαθά το Χ και Ψ, σύμφωνα με τον παρακάτω πίνακα.

|  |  |  |  |  |
| --- | --- | --- | --- | --- |
| Έτος | PX | PY | QX | QY |
| 2016 | 10 | 15 | 26 | 40 |
| 2017 | 12 | 18 | 30 | 40 |
| 2018 | 15 | 20 | 25 | 45 |

Να υπολογίσετε

Α) το ΑΕΠ για κάθε έτος σε τρέχουσες τιμές

Β) το ΑΕΠ για κάθε έτος σε σταθερές τιμές με έτος βάσης το 2016

Γ) το ΔΤ για κάθε έτος

Δ) τις ποσοστιαίες ετήσιες μεταβολές του ΑΕΠ σε τρέχουσες τιμές

Ε) τις ποσοστιαίες ετήσιες μεταβολές του ΑΕΠ σε σταθερές τιμές

1. Μια υποτιθέμενη οικονομία παράγει το έτος 2019 μόνο δύο αγαθά, το Α και Β, τα οποία ακολουθούν τέσσερα στάδια παραγωγής:

|  |  |  |  |  |
| --- | --- | --- | --- | --- |
| Στάδια επεξεργασίας | Αξία πώλησης Α | Προστιθέμενη αξία Α | Αξία πώλησης Β | Προστιθέμενη αξία Β |
| 1ο | 4000 | ; | ; | 2000 |
| 2ο | 6000 | ; | ; | 2000 |
| 3ο | 13000 | ; | ; | 4000 |
| 4ο | 16000 | ; | ; | 2000 |
|  |  | 16000 |  |  |

Α. Να υπολογιστεί η προστιθέμενη αξία του προϊόντος Α και η αξία πώλησης του Β σε όλα τα στάδια παραγωγής.

Β. Να υπολογιστεί το ΑΕΠ σε τρέχουσες τιμές για το έτος 2019.

Γ. Να βρεθεί το πραγματικό ΑΕΠ αν ο ρυθμός πληθωρισμού το έτος 2019 είναι 10%.

Δ. Να βρεθεί το κατά κεφαλήν πραγματικό ΑΕΠ, αν ο πληθυσμός είναι 10.000 άτομα.

1. Σε μια υποθετική οικονομία έχουμε τα παρακάτω δεδομένα:

|  |  |  |  |
| --- | --- | --- | --- |
| ΕΤΗ | Δ.Τ.  | ΑΕΠ τρέχουσες τιμές | ΑΕΠ σταθερές τιμές |
| 2016 | 100 | 30 |  |
| 2017 |  | 42 | 35 |
| 2018 | 125 |  | 40 |
| 2019 | 130 | 56 |  |

Α. Να συμπληρωθούν τα κενά του πίνακα.

Β. Να βρεθεί η πραγματική ποσοστιαία μεταβολή του ΑΕΠ μεταξύ των ετών 2018 και 2019 σε σταθερές τιμές του 2016

Β. Να βρεθεί ο ΔΤ για όλα τα έτη με έτος βάσης 2019

Γ. Να βρεθεί η πραγματική ποσοστιαία μεταβολή του ΑΕΠ μεταξύ των ετών 2018 και 2019 σε σταθερές τιμές του 2019.

Δ. Να συγκρίνετε τις δύο πραγματικές ποσοστιαίες μεταβολές μεταξύ των ετών 2018 και 2019. Τι συμπέρασμα προκύπτει; Αιτιολογήστε γιατί ισχύει αυτό το συμπέρασμα.

1. Σε μια υποθετική οικονομία το ΑΕΠ για το έτος 2017 ήταν 1.300 εκατ. ευρώ σε τρέχουσες τιμές και 1.000 εκατ. ευρώ σε σταθερές τιμές του έτους 2013. Αν μεταξύ των ετών 2017 και 2018 το ονομαστικό ΑΕΠ και ο δείκτης τιμών (με έτος βάσης το 2013) αυξήθηκαν κατά 30% και 20% αντίστοιχα, να υπολογιστεί η ποσοστιαία μεταβολή του πραγματικού ΑΕΠ μεταξύ των ετών 2017 και 2018 σε σταθερές τιμές του 2013.
2. Δίνονται τα παρακάτω στοιχεία:

|  |  |  |
| --- | --- | --- |
| Έτος | Δείκτης Τιμών | ΑΕΠ σε τρ. τιμές |
| 1996 | 100 | 15 δισ |
| 1997 | 150 | 18 δισ |
| 1998 | 180 | 23 δισ |

Να υπολογιστεί:

Α. Το ΑΕΠ του 1998 σε σταθερές τιμές του 1996

Β. Η πραγματική ποσοστιαία μεταβολή του ΑΕΠ μεταξύ των ετών 1997 και 1998.

Γ. Ο ρυθμός πληθωρισμού του έτους 1998 με έτος βάσης το 1997. (Πανελλήνιες ΤΕΛ 1999)

15. Δίνονται τα παρακάτω στοιχεία για μια υποθετική οικονομία που παράγει δύο (2) μόνο αγαθά, το αγαθό Α και το αγαθό Β.

|  |  |  |  |  |  |  |  |
| --- | --- | --- | --- | --- | --- | --- | --- |
| Έτος | Τιμή αγαθού Α | Ποσότητα αγαθού Α | Τιμή αγαθού Β | Ποσότητα αγαθού Β | ΑΕΠ σε τρέχ. τιμές | Δείκτης Τιμών ε.β.2004 | ΑΕΠ σε στ. τιμές 2004 |
| 2004 | 100 | 70 |  | 75 | 22.000 | 100 |  |
| 2004 | 120 |  | 225 | 80 |  | 120 | 25.000 |

Α. Αφού μεταφέρετε τον πίνακα στο τετράδιό σας, να συμπληρώσετε τα κενά αιτιολογώντας τις απαντήσεις σας.

Β. Να υπολογιστεί η πραγματική ποσοστιαία μεταβολή του ΑΕΠ μεταξύ των ετών 2004 και 2005.

Γ. Αν ο πληθυσμός της οικονομίας το έτος 2004 είναι 1.100 άτομα, να υπολογίσετε το κατά κεφαλήν πραγματικό ΑΕΠ του έτους 2004. Αν το κατά κεφαλήν πραγματικό ΑΕΠ αυξήθηκε κατά 25% μεταξύ των ετών 2004 και 2005, να υπολογίσετε τον πληθυσμό του 2005. (Πανελλαδικές εξετάσεις ΕΠΑΛ 2016).

1. Μια υποθετική οικονομία, το έτος 2010, παράγει μόνο δυο αγαθά, το Χ και Ψ, τα οποία ακολουθούν πέντε στάδια παραγωγής σύμφωνα με τον παρακάτω πίνακα:

|  |  |  |
| --- | --- | --- |
|  | Προϊόν Χ | Προϊόν Ψ |
| Στάδια παραγωγής | Αξία πώλησης σε ευρώ | Προστιθέμενη αξία σε ευρώ | Αξία πώλησης σε ευρώ | Προστιθέμενη αξία σε ευρώ |
| Στάδιο 1ο  | 500 |  |  | 2.000 |
| Στάδιο 2ο |  | 1.000 | 3.000 |  |
| Στάδιο 3ο |  | 1.500 |  | 1.500 |
| Στάδιο 4ο | 4.000 |  | 6.000 |  |
| Στάδιο 5ο | 6.000 |  |  | 2.700 |
|  | ΣΥΝΟΛΟ | 6.000 | ΣΥΝΟΛΟ | 8.700 |

Α. Αφού μεταφέρετε τον πίνακα στο τετράδιό σας να συμπληρώσετε τα κενά του, παραθέτοντας και τους σχετικούς υπολογισμούς.

Β. Για την παραπάνω υποθετική οικονομία να υπολογίσετε το ΑΕΠ σε τρέχουσες τιμές

Γ. Να βρεθεί το πραγματικό ΑΕΠ της παραπάνω υποθετικής οικονομίας, αν ο ρυθμός πληθωρισμού το έτος 2010 είναι 5%.

Δ. Να βρεθεί το κατά κεφαλήν πραγματικό ΑΕΠ, αν ο πληθυσμός της υποθετικής οικονομίας το 2010 ήταν 7.000 άτομα. (Πρόσθετες Πανελλαδικές εξετάσεις ΕΠΑΛ 2017)

1. Τα πιο κάτω στοιχεία αφορούν τα οικονομικά μεγέθη μιας υποθετικής οικονομίας:

|  |  |  |  |
| --- | --- | --- | --- |
| Έτη | Δείκτης Τιμών | ΑΕΠ σε τρέχουσες τιμές σε εκ. ευρώ | ΑΕΠ σε σταθερές τιμές σε εκ. ευρώ |
| 2016 | 130 |  | 600 |
| 2017 |  | 1.125 | 750 |

Ζητείται:

Α. Να υπολογίσετε τα ποσά που λείπουν από τον πιο πάνω πίνακα

Β. Ο ΔΤ το 2016 ήταν 130 μονάδες. Να εξηγήσετε τι δηλώνει ο δείκτης αυτός.

Γ. Το ΑΕΠ του 2017 σε σταθερές τιμές ήταν 750 εκ. ευρώ. Να εξηγήσετε τι δηλώνει το ποσό αυτό.

Δ. Το ΑΕΠ της οικονομίας σε τρέχουσες τιμές ήταν το 2012 500 εκ. ευρώ και το 2015 600 εκ. ευρώ. Να αναφέρετε δύο λόγους στους οποίους μπορεί να οφείλεται η αύξηση αυτή.

(Παγκύπριες εξετάσεις 2019).